เรื่องร้องเรียน (คลอง,ร้องเรียน) วันที่ 2023-08-30 06:29:50 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034390

ขอความช่วยเหลือให้มีการปล่อยน้ำจากสถานีสูบน้ำและประตูเรือสัญจร คลองดาวคะนอง เพื่อกระจายน้ำเข้าสู่คลองต่างๆ บริเวณ คลองบางระแนะน้อย แขวงจอมทอง เขตจอมทอง กรุงเทพมหานคร เนื่องจากผู้ร้องแจ้งว่าในพื้นที่ดังกล่าวการปล่อยน้ำจะต้องใช้การเปิด-ปิด จากประตูระบายน้ำ ณ สถานีสูบน้ำและประตูเรือสัญจร คลองดาวคะนอง โดยสำนักงานเขตจอมทองเป็นผู้รับผิดชอบ ซึ่งมีจุดเชื่อมต่อกับเส้นทางน้ำอีกหลายเส้น เช่น คลองสนามชัย (คลองใหญ่),คลองบางมด,คลองบางประทุน ฯลฯ ทำให้บริเวณดังกล่าวมีจำนวนน้ำน้อย เรือไม่สามารถสัญจรได้ ส่งผลให้ประชาชนที่ประกอบอาชีพค้าขายทางเรือ พระสงฆ์ที่ออกบิณฑบาตทางเรือ และประชาชนในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลา 1 ปีแล้ว เบื้องต้นเคยมีประชาชนแจ้งเรื่องไปยังสำนักงานเขตจอมทอง จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว เพื่อบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata